Document ID: 31989L0174

Üheteistkümnes komisjoni direktiiv,
21. veebruar 1989,
millega kohandatakse tehnika arengule liikmesriikides kosmeetikatoodete kohta vastuvõetud õigusaktide ühtlustamist käsitleva nõukogu direktiivi 76/768/EMÜ II, III, IV, V, VI ja VII lisa
(89/174/EMÜ)
EUROOPA ÜHENDUSTE KOMISJON,
võttes arvesse Euroopa Majandusühenduse asutamislepingut,
võttes arvesse liikmesriikides kosmeetikatoodete kohta vastuvõetud õigusaktide ühtlustamist käsitlevat nõukogu 27. juuli 1976. aasta direktiivi 76/768/EMÜ, [1] viimati muudetud direktiiviga 88/667/EMÜ, [2] eriti selle artikli 8 lõiget 2,
ning arvestades, et:
kättesaadava teabe alusel võib teatavate ajutiselt lubatud värvainete, ainete, säilitusainete ja ultraviolettfiltrite kasutamist lõplikult lubada, kuid mõnede muude ainete kasutamine tuleb lõplikult keelata või lubada neid veel kindlaksmääratud ajavahemikul kasutada;
rahva tervise kaitseks tuleb padimaat A (INN) kasutamine ultraviolettfiltrina, bensiüülperoksiidi, kõikide östrogeenhormoonide kasutamine kosmeetikatoodetes ning teatavate ainete kasutamine juuksevärvina keelata;
olemasoleva teabe alusel on vaja laiendada kinoliin-8-ooli ja bis(8-hüdroksükinoolium)sulfaadi kohaldamisala;
kõige uuemate teadus- ja tehnikauuringute tulemuste põhjal võib teatavate piirangute ja tingimuste kohaselt lubada 2,4,6-trianiliin(p-karbo-2′-eüülheksüül-1′-oksi)-1,3,5-triasiini kasutamist kosmeetikatoodetes ultraviolettfiltrina;
rahva tervise kaitseks on soovitav vähendada 5-kloro-2-metüül-2H-isotiasool-3-ooni ja 2-metüül-2H-isotiasool-3-ooni segus magneesiumkloriidi ja magneesiumnitraadiga kasutamist säilitusainena kosmeetikatoodetes;
käesolevas direktiivis sätestatud meetmed on kooskõlas kosmeetikatoodete sektoris tehniliste kaubandustõkete kõrvaldamist käsitlevate direktiivide tehnika arengule kohandamise komitee arvamusega,
ON VASTU VÕTNUD KÄESOLEVA DIREKTIIVI:
Artikkel 1
Direktiivi 76/768/EMÜ muudetakse järgmiselt.
1. II lisas:
- nr 260 all jäetakse välja "välja arvatud V lisas nimetatud progestogeenid",
- lisatakse järgmised numbrid:
381. Amüül -4-dimetüülaminobensoaat, isomeeride segu (Padimate A (INN))
382. Bensoüülperoksiid
383. 2-amino-4-nitrofenool
384. 2-amino-5-nitrofenool.
2. III lisa 1. osa prantsuskeelses tekstis punktid a ja b:
a) viitenumber 1 (boorhape) all asendatakse veeru c punktis b sõna "Suuhooldustooted" sõnaga "Suuhügieenitooted";
b) viitenumber 12 (vesinikperoksiid) all asendatakse veeru c punktis b sõna "Nahahooldustooted" sõnaga "Nahahügieenivalmistised";
c) viitenumbri 53 (etidroonhape) all jäetakse veerus f välja sõnad.
3. IV lisa 1. osas:
sõnad veerus "Muud piirangud ja nõuded" jäetakse viitenumbrite 12700, 15800, 20470, 42170, 45190 47000 all välja.
4. III lisa 2. osale lisatakse viitenumber 1 järgmiselt:
"a | b | c | d | e | f | g |
1 | Kinoliin-8-ool ja bis(8-hüdroksükinoliinium)sulfaat | a)Mittemahaloputatavad nahahügieenivalmistised | 0,02 %, arvutatud alusena | | a), b) ja c) Sisaldab kinoliin-8-ooli | 31.12.1990 |
| b)Mittemahaloputatavad jalahügieenivalmistised | 0,04 %, arvutatud alusena | | | |
| c)Suuhügieenitooted | 0,01 %, arvutatud alusena" | | | |
5. IV lisa 2.osas:
a) numbrid 15800, 19120, 20470, 21115, 42170, 45190, 47000, 73905 ja 75660 jäetakse välja;
b) veerus "Lubatud kuni" asendatakse kuupäev " 31.12.1988" kuupäevaga " 31.12.1989" järgmiste numbrite puhul: 13065, 21110, 26100, 42045, 42535, 44045, 61554, 73900 ja 74180;
c) värvaine CI 42535 puhul lisatakse veergu "Muud piirangud ja nõuded" sõnad "ainult juuksevalmististes, suurim sisaldus 100 ppm";
6. V lisa numbri 3 (östroon, östradiool ja selle estrid, östriool ja selle estrid) all jäetakse välja punkt a.
7. VI lisa 1.osas:
a) prantsuskeelses tekstis:
viitenumbri 5 (formaldehüüd ja paraformaldehüüd) all asendatakse veerus c järgmiste sõnadega:
"0,2 % (välja arvatud suuhügieeni puhul)
0,1 % (suuhügieeni puhul)
sisaldused, väljendatud vaba formaldehüüdina";
b) suurim lubatud sisaldus veerus c viitenumbri 39 (5-kloro-2-metüül-2H-isotiasool-3-oon ja 2-metüül-2H-isotiasool-3-oon segus magneesiumkloriidi ja magneesiumnitraadiga) all asendatakse sisaldusega 0,0015 %;
c) viitenumbri 20 (5-bromo-5-nitro-1,3-dioksaan) all jäetakse veerus d välja "vt VI lisa 2. osa, viitenumber 7".
8. VI lisa 2.osas:
a) lisatakse järgmine viitenumber:
"a | b | c | d | e | f |
26 | Glutaaraldehüüd | 0,1 % | Keelatud aerosooliballoonides | Sisaldab glutaaraldehüüdi, kui glutaaraldehüüdi sisaldus valmistootes ületab 0,05 % | 31.12.1991" |
b) järgmised viitenumbrid jäetakse välja:
- 1. Boorhape (+)
- 3. Dibromopropamidiin (INN) ja selle soolad (sh isetionaat)
- 5. 3-heptüül-2-(3-heptüül-4-metüül-4 tiasoliin-2-üülidenemetüül)-4 metüültiasoliinjodiid
- 19. 4-hüdroksübensoehappe etüülester
- 25. 1,3,5-tris (2-hüdroksüetüül)heksahüdro-1,3,5-triasiin;
c) veerus f asendatakse kuupäev "31.12.1988" kuupäevaga " 31.12.1989" järgmiste viitenumbrite puhul:
- 4. Alküül(C12-C22) trimetüülammooniumbromiid ja kloriid (sh tsetrimooniumbromiid (INN) (+))
- 15. Bensetooniumkloriid (INN) (+)
- 16. Benalkooniumkloriid (INN), bromiid ja sahharinaat (+)
- 20. Heksamidiin (INN) ja selle soolad (sh isetionaat ja 4-hüdroksübensoaat) (+).
9. VII lisa 2. ossa lisatakse järgmised viitenumbrid:
- 3. Padimaat A (INN)
- 7. 3,3,5-trimetüültsükloheksüül-2-atseetamidobensoaat
- 8. Kaaliumtsinnamaat
- 9. 4-metoksükaneelhappe soolad (kaalium-, naatrium- ja dietanoolamiinsoolad)
- 10. Propüül-4-metoksütsinnamaat
- 11. Salitsüülhappesoolad (kaalium-, naatrium- ja trietanoolamiinsoolad)
- 14. Tsinkoksaat (INN)
- 15. 3,4-dihüdroksü-5-(trihüdroksübensoüüloksü)bensoehape, trioleaat
- 18. 2-etüülheksüül-2-(4-fenüülbensoüül)bensoaat
- 19. 5-metüül-2-fenüülbensoksasool
- 20. 3,4-dimetoksüfenüülglüoksülaatnaatrium
- 21. 1,3-bis(4-metoksüfenüül)propaan-1,3-dioon
- 22. 5-(3,3-dimetüül-8,9,10-trinorbor-2-ülideen)pent-3-een-2-oon
- 23. α-(2-oksoborn-3-ulideen)-p-ksüleen-2-sulfoonhape
- 27. α-tsuano-4-metoksükaneelhape ja selle heksüülester
- 30. Tsükloheksüül-4-metoksütsinnamaat.
10. VII lisa 2. osa asendatakse käesoleva direktiivi lisas esitatud tekstiga.
Artikkel 2
1. Ilma et see piiraks artikli 1 lõigetes 4, 5, 8 ja 10 nimetatud lubatud kuupäevade kohaldamist, võtavad liikmesriigid vajalikud meetmed, millega tagatakse, et artikli 1 lõikes 1 nimetatud ainete osas alates 1. jaanuarist 1990 ja artikli 1 lõigetes 2, 4, 5, 7, 8 ja 10 nimetatud ainete osas alates 1. jaanuarist 1991 ei vii ühenduses registrisse kantud tootjad ega importijad turule tooteid, mis ei vasta käesoleva direktiivi nõuetele.
2. Liikmesriigid võtavad vajalikud meetmed, millega tagatakse, et lõikes 1 nimetatud tooteid, mis sisaldavad artikli 1 lõikes 1 nimetatud aineid ja artikli 1 lõigetes 2, 4, 5, 7, 8 ja 10 nimetatud aineid, ei müüda ega võõrandata lõpptarbijale vastavalt pärast 31. detsembrit 1990 ja 31. detsembrit 1992.
Artikkel 3
1. Liikmesriigid jõustavad käesoleva direktiivi järgimiseks vajalikud õigus- ja haldusnormid hiljemalt 31. detsembril 1989. Liikmesriigid teatavad neist viivitamata komisjonile.
2. Liikmesriigid edastavad komisjonile käesoleva direktiiviga reguleeritavas valdkonnas nende poolt vastuvõetavate siseriiklike õigusnormide teksti.
Artikkel 4
Käesolev direktiiv on adresseeritud liikmesriikidele.
Brüssel, 21. veebruar 1989

Labels: 1
16
7
0
15